પોલીસ કારચાલકની પૂછપરછ કરતાં તેમનું નામ રમેશ અલ્હાજી ખરાડી હોવાનું જાણવા મળ્યું હતું. રમેશ શહેરકોટડા પોલીસ સ્ટેશનમાં હેડ કોન્સ્ટેબલ તરીકે ફરજ બજાવે છે અને દાણીલીમડા પોલીસ લાઇનમાં રહે છે. રમેશની શહેરકોટડા પોલીસ સ્ટેશનમાં નાઇટ ડ્યૂટી હતી. નાઇટ ડ્યૂટી પતાવીને રમેશ ઘરે જતા હતા ત્યારે આ અકસ્માતની ઘટના બની હતી. પોલીસસૂત્રોના જણાવ્યા અનુસાર સ્થાનિકોએ જ્યારે રમેશને પકડી લીધા ત્યારે તેઓ ‌િચક્કાર દારૂ પીધેલી હાલતમાં હતા. ગઇ કાલે કાગડાપીઠ પોલીસ રમેશભાઇની ધરપકડ કરીને તેમણે દારૂ પીધો હતો કે નહીં તે માટે સિવિલ હોસ્પિટલમાં લઇ ગઈ હતી. આ મામલે કે-‌િડ‌િવઝનના એસીપી ચિંતન તા‌િરયાએ જણાવ્યું છે કે કોન્સ્ટેબલ ડ્યૂટી પૂરી કરીને ઘર તરફ જતો હતો ત્યારે આ અકસ્માતની ઘટના ઘટી હતી. તેની ધરપકડ કરી ત્યારે તે દારૂ પીધેલી હાલતમાં હતો. હાલ તે જામીન પર મુક્ત છે, પરંતુ તેણે કઇ જગ્યાએથી દારૂ પીધો તે અંગેની તપાસ ચાલુ છે.